CELEX: 52017PC0733
Language: el
Date: 2017-12-04
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.12.2017
            COM(2017) 733 final
            2017/0325(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Είναι σκόπιμο να καθορίζονται αυτόνομες δασμολογικές ποσοστώσεις για ορισμένα προϊόντα όταν η παραγωγή στην Ευρωπαϊκή Ένωση δεν επαρκεί για να καλυφθούν οι ανάγκες του ενωσιακού κλάδου χρήσης. Οι ενωσιακές δασμολογικές ποσοστώσεις θα πρέπει να ανοίγονται με μηδενικούς ή μειωμένους δασμολογικούς συντελεστές για ενδεδειγμένες ποσότητες, χωρίς να διαταράσσονται οι αγορές των εν λόγω προϊόντων.
               
               
                  Στις 17 Δεκεμβρίου 2013, το Συμβούλιο της Ευρωπαϊκής Ένωσης εξέδωσε τον κανονισμό (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα, ώστε η ζήτηση της ΕΕ για τα εν λόγω προϊόντα να μπορεί να καλυφθεί υπό τους ευνοϊκότερους όρους.
               
               
                  Ο κανονισμός αυτός επικαιροποιείται ανά εξάμηνο ώστε να ικανοποιούνται οι ανάγκες της βιομηχανίας της ΕΕ. Η Επιτροπή, επικουρούμενη από την ομάδα «Δασμολογική Οικονομία», εξέτασε όλες τις αιτήσεις για αυτόνομες δασμολογικές ποσοστώσεις που υποβλήθηκαν από τα κράτη μέλη.
               
               
                  Μετά από την εν λόγω εξέταση, η Επιτροπή θεωρεί ότι δικαιολογείται το άνοιγμα αυτόνομων δασμολογικών ποσοστώσεων για ορισμένα νέα προϊόντα, τα οποία επί του παρόντος δεν απαριθμούνται στο παράρτημα του κανονισμού (ΕΕ) αριθ. 1388/2013 του Συμβουλίου. Σε σχέση με ορισμένα άλλα προϊόντα, θα πρέπει να προστεθεί ημερομηνία λήξης ή να προσαρμοστεί ο αρχικός όγκος της ποσόστωσης.
               
            
            
               •Συνοχή με τις ισχύουσες διατάξεις στον τομέα πολιτικής
            
            
               Η παρούσα πρόταση δεν αποβαίνει σε βάρος των χωρών που έχουν συνάψει προτιμησιακή εμπορική συμφωνία με την ΕΕ, τις υποψήφιες χώρες ή τις δυνάμει υποψήφιες χώρες για προτιμησιακές συμφωνίες με την ΕΕ (π.χ. σύστημα γενικευμένων προτιμήσεων, καθεστώς εμπορικών συναλλαγών της ομάδας των χωρών της Αφρικής, της Καραϊβικής και του Ειρηνικού (ΑΚΕ), συμφωνίες ελεύθερων συναλλαγών).
            
            
               •Συνοχή με άλλες πολιτικές της Ένωσης
            
            
               
                  Η πρόταση είναι σύμφωνη με τις πολιτικές της ΕΕ στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Τη νομική βάση της παρούσας πρότασης αποτελεί το άρθρο 31 της Συνθήκης για τη λειτουργία της Ευρωπαϊκής Ένωσης (ΣΛΕΕ).
               
            
            
               •Επικουρικότητα (σε περίπτωση μη αποκλειστικής αρμοδιότητας)
            
            
               Η πρόταση εμπίπτει στην αποκλειστική αρμοδιότητα της ΕΕ. Ως εκ τούτου, δεν εφαρμόζεται η αρχή της επικουρικότητας.
            
            
               •Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας. Τα προβλεπόμενα μέτρα είναι σύμφωνα με τις αρχές που αποσκοπούν στην απλούστευση των διαδικασιών για τους φορείς που δραστηριοποιούνται στον τομέα του εξωτερικού εμπορίου, όπως ορίζεται στην ανακοίνωση της Επιτροπής για τις αυτόνομες δασμολογικές αναστολές και ποσοστώσεις
                     1
                  . Ο παρών κανονισμός δεν υπερβαίνει τα αναγκαία όρια για την επίτευξη των επιδιωκόμενων στόχων σύμφωνα με το άρθρο 5 παράγραφος 4 της Συνθήκης για την Ευρωπαϊκή Ένωση (ΣΕΕ).
               
            
            
               •Επιλογή του νομικού μέσου
            
         
         
            
               Δυνάμει του άρθρου 31 της ΣΛΕΕ, «οι δασμοί του κοινού δασμολογίου καθορίζονται από το Συμβούλιο μετά από πρόταση της Επιτροπής». Επομένως, ο κανονισμός αποτελεί το ενδεδειγμένο νομικό μέσο. 
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  Το καθεστώς των αυτόνομων δασμολογικών ποσοστώσεων αποτέλεσε μέρος μελέτης αξιολόγησης για τις αυτόνομες δασμολογικές αναστολές η οποία εκπονήθηκε το 2013, δεδομένου ότι τα δύο μέτρα είναι παρόμοια, με τη διαφορά ότι οι ποσοστώσεις έχουν περιορισμένο όγκο εισαγωγών. Η αξιολόγηση κατέληξε στο συμπέρασμα ότι η βασική λογική του καθεστώτος παραμένει βάσιμη. Η εξοικονόμηση κόστους για τις επιχειρήσεις της ΕΕ οι οποίες εισάγουν εμπορεύματα στο πλαίσιο του καθεστώτος μπορεί να είναι σημαντική. Με τη σειρά τους, ανάλογα με ανάλογα με το προϊόν, την εταιρεία και τον τομέα, τα εν λόγω εξοικονομούμενα ποσά μπορούν να αποφέρουν ευρύτερα οφέλη, όπως η ενίσχυση της ανταγωνιστικότητας, οι αποδοτικότερες μέθοδοι παραγωγής και η δημιουργία ή διατήρηση θέσεων εργασίας στην ΕΕ. Λεπτομερή στοιχεία σχετικά με τα εξοικονομούμενα ποσά στο πλαίσιο του παρόντος κανονισμού παρέχονται στο συνημμένο νομοθετικό δημοσιονομικό δελτίο.
               
            
            
               •Διαβουλεύσεις με τα ενδιαφερόμενα μέρη
            
            
               Η αξιολόγηση της εν λόγω πρότασης διενεργήθηκε από την Επιτροπή με τη βοήθεια της ομάδας «Δασμολογική Οικονομία», η οποία αποτελείται από αντιπροσωπείες όλων των κρατών μελών και της Τουρκίας. Η ομάδα συνεδρίασε τρεις φορές πριν συμφωνήσει στις τροποποιήσεις που περιέχονται στην παρούσα πρόταση.
            
            
               Εξέτασε προσεκτικά κάθε αίτηση (νέα ή αίτηση για τροποποίηση). Εξέτασε ιδίως κάθε περίπτωση ώστε να διασφαλιστεί ότι δεν ζημιώνονται οι παραγωγοί της ΕΕ και ότι ενισχύεται και παγιώνεται η ανταγωνιστικότητα της παραγωγής της ΕΕ. Η εκτίμηση αυτή είναι το αποτέλεσμα συζήτησης που διεξήχθη στο πλαίσιο της ομάδας «Δασμολογική Οικονομία», καθώς και διαβουλεύσεων που πραγματοποίησαν τα κράτη μέλη με τους οικείους κλάδους, ενώσεις, εμπορικά επιμελητήρια και άλλους εμπλεκόμενους φορείς.
            
            
               Όλες οι ποσοστώσεις που παρατίθενται αποτέλεσαν το αντικείμενο συμφωνιών ή συμβιβασμών που επιτεύχθηκαν κατά τις συζητήσεις στην ομάδα «Δασμολογική Οικονομία». Δεν αναφέρθηκαν πιθανοί σοβαροί κίνδυνοι με μη αναστρέψιμες συνέπειες.
            
            
               •Εκτίμηση των επιπτώσεων
            
            
               Η προτεινόμενη τροποποίηση είναι τεχνικής φύσεως και αφορά μόνο την κάλυψη των ποσοστώσεων που αναφέρονται στο παράρτημα. Ο κανονισμός παραμένει πανομοιότυπος με τον ισχύοντα κανονισμό του Συμβουλίου σε όλα τα άλλα θέματα. Επομένως, δεν πραγματοποιήθηκε εκτίμηση επιπτώσεων για την παρούσα πρόταση.
            
            
               •Θεμελιώδη δικαιώματα
            
            
               
                  Η πρόταση δεν έχει επιπτώσεις στα θεμελιώδη δικαιώματα.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η παρούσα πρόταση δεν έχει δημοσιονομικές επιπτώσεις επί των δαπανών, αλλά έχει δημοσιονομικές επιπτώσεις επί των εσόδων, καθόσον οδηγεί σε μη εισπραττόμενους τελωνειακούς δασμούς συνολικού ύψους περίπου 0,2 εκατ. EUR ετησίως. Η αρνητική επίπτωση στους παραδοσιακούς ίδιους πόρους του προϋπολογισμού είναι 0,16 εκατ. EUR ετησίως (80 % των 0,2 εκατ. EUR ετησίως).
            
            
               Η απώλεια εσόδων που προέρχονται από τους παραδοσιακούς ιδίους πόρους αντισταθμίζεται από τις συνεισφορές ιδίων πόρων που καταβάλλουν τα κράτη μέλη βάσει του ακαθάριστου εθνικού εισοδήματός (ΑΕΕ) τους.
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Τα προτεινόμενα μέτρα αποτελούν αντικείμενο διαχείρισης στο πλαίσιο του ΤΑRIC (Tarif intégré de l’Union européenne/Ενοποιημένο δασμολόγιο της Ευρωπαϊκής Ένωσης) και εφαρμόζονται από τις τελωνειακές διοικήσεις των κρατών μελών.
               
               
                  Επιπλέον, ολόκληρο το καθεστώς αυτόνομων αναστολών και ποσοστώσεων αποτέλεσε αντικείμενο μελέτης αξιολόγησης η οποία ολοκληρώθηκε στις αρχές Δεκεμβρίου 2013 (
                  
                     http://ec.europa.eu/taxation_customs/common/publications/studies/index_en.htm
                  
                  ). Η αξιολόγηση κατέληξε στο συμπέρασμα ότι η βασική λογική του καθεστώτος παραμένει βάσιμη και ότι το καθεστώς θα πρέπει να συνεχίσει να εφαρμόζεται.
               
            
            
               2017/0325 (NLE)
            
         
         
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Προκειμένου να διασφαλιστεί επαρκής και αδιάκοπος εφοδιασμός σε ορισμένα προϊόντα η παραγωγή των οποίων στην Ένωση δεν επαρκεί και να αποφευχθεί κάθε διαταραχή της αγοράς για ορισμένα γεωργικά και βιομηχανικά προϊόντα, ανοίχθηκαν αυτόνομες δασμολογικές ποσοστώσεις με τον κανονισμό (ΕΕ) αριθ. 1388/2013 του Συμβουλίου
                  2
               . Στο πλαίσιο των εν λόγω δασμολογικών ποσοστώσεων, τα προϊόντα μπορούν να εισάγονται στην Ένωση με μειωμένο ή μηδενικό δασμολογικό συντελεστή.
            
            
               (2)Για τους λόγους που προαναφέρθηκαν, είναι ανάγκη να ανοιχθούν, με ισχύ από την 1η Ιανουαρίου 2018, δασμολογικές ποσοστώσεις με μηδενικό δασμολογικό συντελεστή για την ενδεδειγμένη ποσότητα όσον αφορά δώδεκα νέα προϊόντα. Στην περίπτωση πέντε πρόσθετων προϊόντων, οι όγκοι της ποσόστωσης θα πρέπει να αυξηθούν, δεδομένου ότι μια τέτοια αύξηση θα ήταν προς το συμφέρον των οικονομικών φορέων της Ένωσης.
            
            
               (3)Στην περίπτωση ενός πρόσθετου προϊόντος, ο όγκος της ποσόστωσης θα πρέπει να μειωθεί, δεδομένου ότι η παραγωγική ικανότητα των παραγωγών της ΕΕ έχει αυξηθεί.
            
            
               (4)Στην περίπτωση πέντε προϊόντων, η περίοδος ποσόστωσης και ο όγκος της ποσόστωσης θα πρέπει να προσαρμοστούν, δεδομένου ότι οι ποσοστώσεις είχαν ανοιχτεί μόνο για περίοδο έξι μηνών.
            
            
               (5)Στην περίπτωση ενός άλλου προϊόντος, η περιγραφή του θα πρέπει να τροποποιηθεί.
            
            
               (6)Στην περίπτωση δώδεκα άλλων προϊόντων, η αυτόνομη δασμολογική ποσόστωση της Ένωσης θα πρέπει να κλείσει με ισχύ από την 1η Ιανουαρίου 2018, δεδομένου ότι από την ημερομηνία αυτή δεν είναι πλέον προς το συμφέρον της Ένωσης να συνεχίσει να την χορηγεί.
            
            
               (7)Επομένως, ο κανονισμός (ΕΕ) αριθ. 1388/2013 θα πρέπει να τροποποιηθεί αναλόγως.
            
            
               (8)Για να αποφευχθεί τυχόν διακοπή της εφαρμογής του καθεστώτος των ποσοστώσεων και για λόγους συμμόρφωσης με τις κατευθυντήριες γραμμές που παρατίθενται στην ανακοίνωση της Επιτροπής σχετικά με τις αυτόνομες δασμολογικές αναστολές και ποσοστώσεις (2011/C 363/2011)
                  3
               , οι τροποποιήσεις όσον αφορά τις ποσοστώσεις για τα σχετικά προϊόντα που προβλέπονται στον παρόντα κανονισμό θα πρέπει να αρχίσουν να ισχύουν επειγόντως και να εφαρμόζονται από την 1η Ιανουαρίου 2018,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Το παράρτημα του κανονισμού (ΕΕ) αριθ. 1388/2013 τροποποιείται ως εξής:
            
            
               (1)οι σειρές για τις δασμολογικές ποσοστώσεις με αύξοντες αριθμούς 09.2872, 09.2874, 09.2878, 09.2880, 09.2886, 09.2876, 09.2888, 09.2866, 09.2906,  09.2909, 09.2910 και 09.2932, που παρατίθενται στο παράρτημα I του παρόντος κανονισμού, παρεμβάλλονται σύμφωνα με τη σειρά των κωδικών της Συνδυασμένης Ονοματολογίας (ΣΟ) που αναφέρονται στη δεύτερη στήλη του πίνακα στο παράρτημα του κανονισμού (ΕΕ) αριθ. 1388/2013·
            
            
               (2)
                     οι σειρές για τις δασμολογικές ποσοστώσεις με αύξοντες αριθμούς 09.2929, 09.2704, 09.2842, 09.2844, 09.2671, 09.2846, 09.2723, 09.2848, 09.2870, 09.2662, 09.2850 και 09.2868  αντικαθίστανται από τις σειρές που παρατίθενται στο παράρτημα II του παρόντος κανονισμού·
            
         
         
            
               (3)
                     οι σειρές για τις δασμολογικές ποσοστώσεις με αύξοντες αριθμούς 09.2703, 09.2691, 09.2692, 09.2680, 09.2977, 09.2693, 09.2712, 09.2714, 09.2666, 09.2687, 09.2689 και 09.2669 απαλείφονται·
            
            
               (4)
                     στις σημειώσεις, η γραμμή «* Μέτρο που θεσπίστηκε πρόσφατα ή μέτρο με τροποποιημένους όρους.» απαλείφεται.
            
            
               Άρθρο 2
            
            
               Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2018.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
            
            
               1.
                     ΤΙΤΛΟΣ ΤΗΣ ΠΡΟΤΑΣΗΣ:
            
            
               Κανονισμός του Συμβουλίου για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα
            
            
               2.
                     ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ
            
            
               Κεφάλαιο και άρθρο: Κεφάλαιο 12 και άρθρο 120 – Τελωνειακοί δασμοί και λοιποί δασμοί που αναφέρονται στο άρθρο 2 παράγραφος 1 στοιχείο α) της απόφασης 2014/335/ΕΕ, Ευρατόμ.
            
            
               Ποσό εγγεγραμμένο στον προϋπολογισμό για το έτος 2018: 22 844 000 000 EUR (Π 2018)
            
            
               3.
                     ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               ◻
                     Πρόταση χωρίς δημοσιονομική επίπτωση
            
            
               X
                     Πρόταση χωρίς δημοσιονομική επίπτωση στις δαπάνες αλλά με δημοσιονομική επίπτωση στα έσοδα. Η επίπτωση στα έσοδα είναι η ακόλουθη:
            
            
               (εκατ. EUR με ένα δεκαδικό ψηφίο)
            
            
                     
                        Γραμμή προϋπολογισμού
                     
                  
                  
                     
                        Έσοδα
                           4
                        
                     
                  
                  
                     
                        Περίοδος 6 μηνών που αρχίζει στις ηη/μμ/εεεε
                     
                  
                  
                     
                        [Έτος: δεύτερο εξάμηνο του 2017]
                     
                  
               
                     
                        Άρθρο 120
                     
                  
                  
                     
                        Επιπτώσεις στους ίδιους πόρους
                     
                  
                  
                     
                        01/01/2018
                     
                  
                  
                     
                        - 0,2
                     
                  
               
         
            
            
               Το παράρτημα Ι περιλαμβάνει 12 νέα προϊόντα. Οι μη εισπραττόμενοι δασμοί που αντιστοιχούν στις εν λόγω ποσοστώσεις, υπολογιζόμενοι βάσει των προβλέψεων του αιτούμενου κράτους μέλους για την περίοδο 2018 έως 2021, ανέρχονται σε 7,9 εκατ. EUR ετησίως. 
            
            
               Από το παράρτημα του παρόντος κανονισμού έχουν διαγραφεί 12 προϊόντα τα οποία αντιστοιχούν στους τελωνειακούς δασμούς που επιβάλλονται εκ νέου. Αυτό αντιπροσωπεύει αύξηση ύψους 7,7 εκατ. EUR ετησίως όσον αφορά την είσπραξη των δασμών.
            
            
               Βάσει των ανωτέρω, η επίπτωση στην απώλεια εσόδων για τον προϋπολογισμό της ΕΕ που προκύπτει από τον παρόντα κανονισμό εκτιμάται σε 7,9 – 7,7 = 0,2 εκατ. EUR (ακαθάριστο ποσό, συμπεριλαμβανομένων των εξόδων είσπραξης) x 0,8 = 0,16 εκατ. EUR ετησίως (καθαρό ποσό).
            
            
               4.
                     ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ
            
            
               Προβλέπεται η διενέργεια ελέγχων σχετικά με τον ειδικό προορισμό ορισμένων προϊόντων που καλύπτονται από τον παρόντα κανονισμό του Συμβουλίου, σύμφωνα με το άρθρο 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα.
            
         
         
            
                  
                     (1)
                  
                        ΕΕ C 363 της 13.12.2011, σ. 6.
               
               
                  
                     (2)
                  
                        Κανονισμός (ΕΕ) αριθ. 1388/2013 του Συμβουλίου, της 17ης Δεκεμβρίου 2013, σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα και για την κατάργηση του κανονισμού (ΕΕ) αριθ. 7/2010 (ΕΕ L 354 της 28.12.2013, σ. 319). 
               
               
                  
                     (3)
                  
                        ΕΕ C 363 της 13.12.2011, σ. 6.
               
               
                  
                     (4)
                  
                        Όσον αφορά τους παραδοσιακούς ίδιους πόρους (γεωργικές εισφορές, εισφορές για τη ζάχαρη, δασμοί), τα ποσά που αναφέρονται πρέπει να είναι καθαρά, δηλ. τα ακαθάριστα ποσά μετά την αφαίρεση του 20 % για έξοδα είσπραξης.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,4.12.2017
            COM(2017) 733 final
            ΠΑΡΑΡΤΗΜΑΤΑ
            της
            πρότασης κανονισμού του Συμβουλίου
            για την τροποποίηση του κανονισμού (ΕΕ) αριθ. 1388/2013 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα
            
               
         
         
            
               ΠΑΡΑΡΤΗΜΑ I
            
            
            
               Στον πίνακα του παραρτήματος του κανονισμού (ΕΕ) αριθ. 1388/2013, οι ακόλουθες σειρές παρεμβάλλονται κατά τη σειρά των κωδικών ΣΟ που αναφέρονται στη δεύτερη στήλη του εν λόγω πίνακα:
            
            
                     
                        Αύξων αριθμός
                     
                  
                  
                     
                        Κωδικός ΣΟ
                     
                  
                  
                     
                        TARIC
                     
                  
                  
                     
                        Περιγραφή εµπορευμάτων
                     
                  
                  
                     
                        Ποσοστωτική περίοδος
                     
                  
                  
                     
                        Όγκος ποσόστωσης
                     
                  
                  
                     
                        Ποσοστωτικός δασμός (%)
                     
                  
               
                     
                        ‘09.2872
                     
                  
                  
                     
                        ex 2833 29 80
                     
                  
                  
                     
                        40
                     
                  
                  
                     
                        Θειικό καίσιο (CAS RN 10294-54-9) σε στερεά μορφή ή σε υδατικό διάλυμα κατά βάρος περιεκτικότητας σε θειικό καίσιο άνω του 48 % αλλά όχι ανώτερης του 52 %
                     
                  
                  
                     
                        1.1-31.12
                     
                  
                  
                     
                        160 τόνοι
                     
                  
                  
                     
                        0 %
                     
                  
               
                     
                        09.2874
                     
                  
                  
                     
                        ex 2924 29 70
                     
                  
                  
                     
                        87
                     
                  
                  
                     
                        Παρακεταμόλη (INN) (CAS RN 103-90-2)
                     
                  
                  
                     
                        1.1-31.12
                     
                  
                  
                     
                        20 000 τόνοι
                     
                  
                  
                     
                        0 %
                     
                  
               
                     
                        09.2878
                     
                  
                  
                     
                        ex 2933 29 90
                     
                  
                  
                     
                        85
                     
                  
                  
                     
                        Ενζαλουταμίδη INN (CAS RN 915087-33-1)
                     
                  
                  
                     
                        1.1-31.12
                     
                  
                  
                     
                        1 000 kg
                     
                  
                  
                     
                        0 %
                     
                  
               
                     
                        09.2880
                     
                  
                  
                     
                        ex 2933 59 95
                     
                  
                  
                     
                        39
                     
                  
                  
                     
                        Ιμπρουτινίμπη (INN) (CAS RN 936563-96-1)
                     
                  
                  
                     
                        1.1-31.12
                     
                  
                  
                     
                        5 τόνοι
                     
                  
                  
                     
                        0 %
                     
                  
               
                     
                        09.2886
                     
                  
                  
                     
                        ex 2934 99 90
                     
                  
                  
                     
                        51
                     
                  
                  
                     
                        Καναγλιφλοζίνη (INN) (CAS RN 928672-86-0)
                     
                  
                  
                     
                        1.1-31.12
                     
                  
                  
                     
                        10 τόνοι
                     
                  
                  
                     
                        0 %
                     
                  
               
                     
                        09.2876
                     
                  
                  
                     
                        ex 3811 29 00
                     
                  
                  
                     
                        55
                     
                  
                  
                     
                        Πρόσθετα αποτελούμενα από προϊόντα αντίδρασης διφαινυλαμίνης με εννεένια διακλαδισμένης αλυσίδας, με: 
                     
                     
                        που χρησιμοποιούνται για την παραγωγή λιπαντικών ελαίων
                     
                     
                         (2)
                     
                  
                  
                     
                        1.1-31.12
                     
                  
                  
                     
                        900 τόνοι
                     
                  
                  
                     
                        0 %
                     
                  
               
                     
                        09.2888
                     
                  
                  
                     
                        ex 3824 99 92
                     
                  
                  
                     
                        89
                     
                  
                  
                     
                        Μείγμα τριτοταγών αλκυλοδιμεθυλαμινών, με κατά βάρος περιεκτικότητα:
                     
                     
                  
                  
                     
                        1.1-31.12
                     
                  
                  
                     
                        16 000 τόνοι
                     
                  
                  
                     
                        0 %
                     
                  
               
                     
                        09.2866
                     
                     
                  
                  
                     
                        ex 7019 12 00
                     
                     
                        ex 7019 12 00
                     
                  
                  
                     
                        06
                     
                     
                        26
                     
                  
                  
                     
                        Υαλονήματα (S-glass) με απανωτές στρώσεις (rovings):
                     
                     
                        για χρήση στην κατασκευή προϊόντων αεροναυπηγικής
                     
                     
                         (2)
                     
                     
                  
                  
                     
                        1.1-31.12
                     
                     
                  
                  
                     
                        1 000 τόνοι
                     
                     
                  
                  
                     
                        0 %
                     
                     
                  
               
                     
                        09.2906
                     
                  
                  
                     
                        ex 7609 00 00
                     
                  
                  
                     
                        20
                     
                  
                  
                     
                        Εξαρτήματα σωληνώσεων από αργίλιο για τοποθέτηση σε ψυγεία μοτοσικλετών
                     
                     
                         (2)
                     
                  
                  
                     
                        1.1-31.12
                     
                  
                  
                     
                        3 000 000 κομμάτια
                     
                  
                  
                     
                        0 %
                     
                  
               
                     
                        09.2909
                     
                  
                  
                     
                        ex 8481 80 85
                     
                  
                  
                     
                        40
                     
                  
                  
                     
                        Βαλβίδα εξαγωγής για χρήση στην κατασκευή συστημάτων εξαγωγής αερίων μοτοσικλετών
                     
                     
                         (2)
                     
                  
                  
                     
                        1.1-31.12
                     
                  
                  
                     
                        1 000 000 κομμάτια
                     
                  
                  
                     
                        0 %
                     
                  
               
                     
                        09.2910
                     
                  
                  
                     
                        ex 8708 99 97
                     
                  
                  
                     
                        75
                     
                  
                  
                     
                        Υποστήριγμα από κράμα αλουμινίου, με οπές στερέωσης, έστω και με περικόχλια στερέωσης, για την έμμεση σύνδεση του κιβωτίου ταχυτήτων στο αμάξωμα του αυτοκινήτου, για χρήση στην κατασκευή εμπορευμάτων του κεφαλαίου 87
                     
                     
                         (2)
                     
                  
                  
                     
                        1.1-31.12
                     
                  
                  
                     
                        200 000 κομμάτια
                     
                  
                  
                     
                        0 %
                     
                  
               
                     
                        09.2932
                     
                  
                  
                     
                        ex 9027 10 90
                     
                  
                  
                     
                        20
                     
                  
                  
                     
                        Αισθητήρες λάμδα για μόνιμη ενσωμάτωση σε συστήματα εξάτμισης μοτοσικλετών
                     
                     
                         (2)
                     
                  
                  
                     
                        1.1-31.12
                     
                  
                  
                     
                        1 000 000 κομμάτια
                     
                  
                  
                     
                        0 %’.
                     
                  
               
            
                     
                        (2)
                     
                  
                  
                     
                        Η αναστολή των δασμών υπόκειται σε τελωνειακή επιτήρηση ειδικού προορισμού σύμφωνα με το άρθρο 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
                     
                  
               
            
               ΠΑΡΑΡΤΗΜΑ II
            
            
            
               Στον πίνακα του παραρτήματος του κανονισμού (ΕΕ) αριθ. 1388/2013, οι σειρές για τις δασμολογικές ποσοστώσεις με αύξοντες αριθμούς 09.2828, 09.2929, 09.2704, 09.2842, 09.2844, 09.2671, 09.2846, 09.2723, 09.2848, 09.2870, 09.2662, 09.2850 και 09.2868 αντικαθίστανται από τις ακόλουθες σειρές:
            
            
                     
                        Αύξων αριθμός
                     
                  
                  
                     
                        Κωδικός ΣΟ
                     
                  
                  
                     
                        TARIC
                     
                  
                  
                     
                        Περιγραφή εµπορευμάτων
                     
                  
                  
                     
                        Ποσοστωτική περίοδος
                     
                  
                  
                     
                        Όγκος ποσόστωσης
                     
                  
                  
                     
                        Ποσοστωτικός δασμός (%)
                     
                  
               
                     
                        ‘09.2828
                     
                  
                  
                     
                        2712 20 90
                     
                  
                  
                     
                  
                  
                     
                        Κηρός παραφίνης που περιέχει κατά βάρος λιγότερο από 0,75 % σε έλαιο
                     
                  
                  
                     
                        1.1-31.12
                     
                  
                  
                     
                        120 000 τόνοι
                     
                  
                  
                     
                        0 %
                     
                  
               
                     
                        09.2929
                     
                  
                  
                     
                        2903 22 00
                     
                  
                  
                     
                  
                  
                     
                        Τριχλωροαιθυλένιο (CAS RN 79-01-6)
                     
                  
                  
                     
                        1.1-31.12
                     
                  
                  
                     
                        15 000 τόνοι
                     
                  
                  
                     
                        0 %
                     
                  
               
                     
                        09.2704
                     
                  
                  
                     
                        ex 2909 49 80
                     
                  
                  
                     
                        20
                     
                  
                  
                     
                        2,2,2',2'-τετράκις(υδρoξυμεθυλo)-3,3'-οξυδιπροπαν-1-όλη (CAS RN 126-58-9)
                     
                     
                         
                     
                  
                  
                     
                        1.1-31.12
                     
                  
                  
                     
                        500 τόνοι
                     
                  
                  
                     
                        0 %
                     
                  
               
                     
                        09.2842
                     
                  
                  
                     
                        2932 12 00
                     
                  
                  
                     
                  
                  
                     
                        2-Φουραλδεΰδη (φουρφουράλη)
                     
                     
                  
                  
                     
                        1.1-31.12
                     
                  
                  
                     
                        10 000 τόνοι
                     
                  
                  
                     
                        0 %
                     
                  
               
                     
                        09.2844
                     
                  
                  
                     
                        ex 3824 99 92
                     
                  
                  
                     
                        71
                     
                  
                  
                     
                        Μείγματα με κατά βάρος περιεκτικότητα:
                     
                     
                  
                  
                     
                        1.1-31.12
                     
                  
                  
                     
                        6 000 τόνοι
                     
                  
                  
                     
                        0 %
                     
                  
               
                     
                        09.2671
                     
                  
                  
                     
                        ex 3905 99 90
                     
                  
                  
                     
                        81
                     
                  
                  
                     
                        Πολυ(βινυλοβουτυράλη) (CASRN63148-65-2) με:
                     
                     
                  
                  
                     
                        1.1-31.12
                     
                  
                  
                     
                        12 500 τόνοι
                     
                  
                  
                     
                        0 %
                     
                  
               
                     
                        09.2846
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Μείγμα πολυμερών από πολυανθρακικό και πολυ(μεθακρυλικό μεθυλεστέρα) με περιεκτικότητα κατά βάρος σε πολυανθρακικό 98,5 % και άνω, υπό μορφή σφαιριδίων ή κόκκων, με φωτοδιαπερατότητα 88,5 % και άνω, η οποία έχει μετρηθεί με τη χρήση ενός δοκιμαστικού δείγματος  πάχους 4,0 mmσε μήκος κύματος λ = 400 nm (κατά ISO13468-2)
                     
                  
                  
                     
                        1.1-31.12
                     
                  
                  
                     
                        2 000 τόνοι
                     
                  
                  
                     
                        0 %
                     
                  
               
                     
                        09.2723
                     
                  
                  
                     
                        ex 3911 90 19
                     
                  
                  
                     
                        10
                     
                  
                  
                     
                        Πολυ(οξυ-1,4-φαινυλενοσουλφονυλο-1,4-φαινυλενοοξυ-4,4’-διφαινυλένιο)
                     
                  
                  
                     
                        1.1-31.12
                     
                  
                  
                     
                        3 500 τόνοι
                     
                  
                  
                     
                        0 %
                     
                  
               
                     
                        09.2848
                     
                  
                  
                     
                        ex 5505 10 10
                     
                  
                  
                     
                        10
                     
                  
                  
                     
                        Απορρίμματα από συνθετικές ίνες (στα οποία περιλαμβάνονται και τα απορρίμματα της κλώσης, τα απορρίμματα νημάτων και τα ξεφτίδια) από νάυλον ή άλλα πολυαμίδια (PA6 και PA66)
                     
                     
                         
                     
                  
                  
                     
                        1.1-31.12
                     
                  
                  
                     
                        10 000 τόνοι
                     
                  
                  
                     
                        0 %
                     
                  
               
                     
                        09.2870
                     
                     
                  
                  
                     
                        ex 7019 40 00
                     
                     
                        ex 7019 52 00
                     
                  
                  
                     
                        70
                     
                     
                        30
                     
                  
                  
                     
                        Υφάσματα από νήματα από ίνες γυαλιού τύπου Ε:
                     
                     
                        για την αποκλειστική χρήση στην κατασκευή προεμποτισμένων και επιχαλκωμένων φύλλων
                     
                     
                         (2)
                     
                     
                  
                  
                     
                        1.1-31.12.2018
                     
                     
                  
                  
                     
                        6 000 000 m
                     
                     
                  
                  
                     
                        0 %
                     
                     
                  
               
                     
                        09.2662
                     
                  
                  
                     
                        ex 7410 21 00
                     
                  
                  
                     
                        55
                     
                  
                  
                     
                        Πλάκες:
                     
                     
                  
                  
                     
                        1.1-31.12
                     
                  
                  
                     
                        80 000 m²
                     
                  
                  
                     
                        0 %
                     
                  
               
                     
                        09.2850
                     
                  
                  
                     
                        ex 8414 90 00
                     
                  
                  
                     
                        70
                     
                  
                  
                     
                        Τροχός συμπιεστή από κράμα αλουμινίου:
                     
                     
                        για χρήση στην κατασκευή κινητήρων εσωτερικής καύσης
                     
                     
                         
                     
                     
                         (2)
                     
                  
                  
                     
                        1.1-31.12
                     
                  
                  
                     
                        5 900 000 κομμάτια
                     
                  
                  
                     
                        0 %
                     
                  
               
                     
                        09.2868
                     
                  
                  
                     
                        ex 8714 10 90
                     
                  
                  
                     
                        60
                     
                  
                  
                     
                        Έμβολα για συστήματα ανάρτησης, διαμέτρου έως και 55 mm, από θερμοσυσσωματωμένο χάλυβα
                     
                     
                  
                  
                     
                        1.1-31.12
                     
                  
                  
                     
                        2 000 000 κομμάτια
                     
                  
                  
                     
                        0 %’.
                     
                  
               
            
                     
                        (2)
                     
                  
                  
                     
                        Η αναστολή των δασμών υπόκειται σε τελωνειακή επιτήρηση ειδικού προορισμού σύμφωνα με το άρθρο 254 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).